כללי הפיקוח על קידוחי מים (עריכת מדידות בבארות)

{{ח:התחלה}}
{{ח:כותרת|כללי הפיקוח על קידוחי מים (עריכת מדידות בבארות), התשע״ח–2017}}

{{ח:פתיח-התחלה}}
{{ח:תיבה|ק״ת תשע״ח, 166|כללי הפיקוח על קידוחי מים (עריכת מדידות בבארות)|https://olaw.org.il/takanot/takanot-7878.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק הפיקוח על קידוחי מים#סעיף 10|סעיפים 10(2)}} {{ח:חיצוני|חוק הפיקוח על קידוחי מים#סעיף 16|ו־16}} {{ח:חיצוני|חוק הפיקוח על קידוחי מים|לחוק הפיקוח על קידוחי מים, התשט״ו–1955}} (להלן – החוק) מתקינה מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”באר עם הזנה“ – באר שמופקים ממנה מים, הניזונה מרשת חשמל;
{{ח:ת|סוג=הגדרה}} ”בעל באר“ – מי שבידו הבעלות, החזקה, הפיקוח או השליטה בבאר כהגדרתה {{ח:חיצוני|חוק הפיקוח על קידוחי מים|בחוק}};
{{ח:ת|סוג=הגדרה}} ”מנהל הרשות הממשלתית“ – לרבות מי שמנהל הרשות הממשלתית הסמיכו לכך לעניין כללים אלה;
{{ח:ת|סוג=הגדרה}} ”מפיק“ – אדם המפיק מים מבאר לפי רישיון הפקה לפי {{ח:חיצוני|חוק המים#סעיף 23|סעיף 23 לחוק המים}}, וכן מי שבידו החזקה, הפיקוח או השליטה בבאר;
{{ח:ת|סוג=הגדרה}} ”סיור ובדיקה מקדמיים“ – ביקור בבאר לצורך בדיקה טכנית של צינורית המדידה בבאר, ולצורך תכנון ופריסה של כבל ושל החיבורים החשמליים הנדרשים לביצוע המדידה;
{{ח:ת|סוג=הגדרה}} ”ציוד מדידה“ – חיישנים או אמצעי מדידה אחרים והציוד הנדרש להפעלתם, לרבות כבל להורדתם אל מי התהום וארגז חשמל;
{{ח:ת|סוג=הגדרה}} ”רשת חשמל“ – כהגדרתה {{ח:חיצוני|חוק משק החשמל|בחוק משק החשמל, התשנ״ו–1996}}.

{{ח:סעיף|2|התקנת ציוד מדידה}}
{{ח:תת|(א)}} מנהל הרשות הממשלתית רשאי להתקין ציוד מדידה בבאר, ובבאר עם הזנה – לחברו ללוח החשמל המזין את הבאר.
{{ח:תת|(ב)}} ציוד המדידה יותקן בבאר לאחר עריכת סיור ובדיקה מקדמיים.
{{ח:תת|(ג)}} ציוד המדידה שהותקן לפי סעיף זה הוא רכוש המדינה ומנהל הרשות הממשלתית אחראי להתקנתו, לתפעולו ולתחזוקתו, והוא רשאי להסירו, לרבות לשם בדיקתו.

{{ח:סעיף|3|סיור ובדיקה מקדימים}}
{{ח:ת}} החליט מנהל הרשות הממשלתית על התקנת ציוד מדידה בבאר, יודיע על כך למפיק או לבעל הבאר, לפי העניין, ויתאם עמו מועד לעריכת סיור ובדיקה מקדמיים.

{{ח:סעיף|4|התקנת חיבור חשמל בבאר עם הזנה}}
{{ח:ת}} מפיק בבאר עם הזנה יתקין בלוח החשמל שברשותו, המשמש להפעלת הבאר, חיבור חשמל לצורך חיבור ציוד המדידה והזנתו בחשמל הנדרש להפעלתו.

{{ח:סעיף|5|עריכת מדידות כאשר פני המים במצב מנוחה}}
{{ח:תת|(א)}} מנהל הרשות הממשלתית רשאי לערוך מדידות בבאר כאשר פני המים נמצאים במצב מנוחה ולאחר שהופסקה השאיבה מהבאר.
{{ח:תת|(ב)}} מנהל הרשות הממשלתית לא יערוך מדידה לפי סעיף קטן (א) יותר מפעם אחת בחודש, אלא אם כן מצא שהיא נדרשת בתדירות גבוהה יותר בשל חשש להתפשטות זיהום מים, כהגדרתו {{ח:חיצוני|חוק המים#סעיף 20א|בסעיף 20א לחוק המים}}.
{{ח:תת|(ג)}} מפיק שקיבל הודעה על ביצוע מדידה לפי סעיף קטן (א), יפסיק את השאיבה מבארו ביום שהורה מנהל הרשות הממשלתית בהודעה, מהשעה 00.01 עד לשעה 16.00, ולא יחדש אותה אלא בתום הזמן האמור, אף אם הושלמו פעולות המדידה, אלא בהסכמת מנהל הרשות הממשלתית.

{{ח:סעיף|6|הודעה על ביצוע פעולה}}
{{ח:תת|(א)}} החליט מנהל הרשות הממשלתית לפעול לפי סמכויותיו {{ח:פנימי|סעיף 2|בסעיפים 2}}, {{ח:פנימי|סעיף 3|3}} {{ח:פנימי|סעיף 5|או 5}}, ימסור על כך הודעה למפיק או לבעל הבאר, לפי העניין, לפחות 48 שעות מראש.
{{ח:תת|(ב)}} נמסרה למפיק או לבעל הבאר הודעה לפי סעיף קטן (א), יאפשר המפיק או בעל הבאר, לפי העניין, למנהל הרשות הממשלתית לבצע את הפעולות שפורטו בהודעה ויהיה נוכח בביצוען, בעצמו או באמצעות נציגו.

{{ח:סעיף|7|ביטול}}
{{ח:ת}} תקנות הפיקוח על קידוחי מים (עריכת מדידות בבארות), התשכ״ג–1963 – בטלות.

{{ח:חתימות|י״א בתשרי התשע״ז (1 באוקטובר 2017)}}
* '''גיורא שחם'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]